Český film ***Funebrák*** je film z roku 1932 v réžii Karola Lamača, v ktorom hlavnú úlohu stvárnil Vlasta Burian .

Dej
---

Zriadenec pohrebného ústavu Vendelín Pleticha (Vlasta Burian) telefonuje svojmu nadriadenému. Prepočuje, že má kúpiť svadobný dar a dopraviť ho šéfovej príbuznej. Na udanú adresu sa preto vyberie zorganizovať pohreb.Pokojne vtrhne priamo doprostred svadobných osláv v jednej typickej meštianskej rodine. Bohatý ženích je na mol a nevesta je nešťastná, pretože miluje iného. A do toho všetkého funebrák, ktorý sa pustí do práce bez toho, že by si uvedomil svoj omyl. Chystá katafalk, pohrebnú reč, rekvizity a vyslovuje prítomným svadobčanom sústrasť. Keď sa konečne omyl vysvetlí, Pleticha na oplátku za pohostenie predvedie svadobným hosťom tance a piesne rôznych národov. Jeden z hostí, deduško Boleslav Hnipírdo, zažil pri ceste do Prahy zrážku vlakov pri Vrňanoch. Pretože sa mu nič nestalo, nechce žiadať od správy železnice bolestné. Pleticha to ale využije a so zaviazanou nohou, podopierajúc sa barlami - metlami - sa vyberie na riaditeľstvo železníc. Vydáva sa za Hnipírda a ohľadom cesty ho podrobne vypočúvajú. Vďaka svojej výrečnosti na seba okrem iného prezradí, že naskočil do idúceho vlaku, cestoval načierno, pľul na okno a odtrhol záchrannú brzdu... Nakoniec mu vyrátajú bolestné a za priestupky vymerajú pokutu. Tá prevyšuje bolestné o štyristo korún, ktorú nevedomky zaplatí pravý Hnipírdo. Film končí Pletichovým útekom z riaditeľstva železníc, pretože jeden zo zamestnancov prišiel na to, že je podvodník.

V dvanástom filme Vlastu Buriana sú vlastne dva príbehy, ktoré sú k sebe spojené veľmi vratkým mostíkom. Tu tiež vidieť, aký asi Burianbol na divadelnom javisku, a to vďaka kabaretnému pásmu na hostine a tiež vďaka rozhovorom s úradníkom a s inšpektorom na riaditeľstve železníc. Celý film bol natočený iba za šesť dní (celý bol natočený v ateliéri).

V hlavnej úlohe
---------------

* Vlasta Burian (úloha: zamestnanec pohrebného ústavu Vendelín Pleticha a falošný Boleslav Hnipírdo)

Ďalej hrajú
-----------

* Betty Kysilková (teta Františka Plicová)
* Ružena Šlemrová (nevesta Anna Plicová, neter pani Plicovej)
* Ján Sviták (zamilovaný šofér a miláčik Anny)
* Josef Rovenský (Boleslav Hnipírdo, švagor pani Plicovej)
* Václav Menger (švagor pani Plicovej)
* Ján W. Speerger (Hnipírdov synovec)
* Milka Balek - Brodská (tetuška pani Plicovej)
* Dalibor Vták ( klavirista na svadbe )
* Viktor Nejedlý (majiteľ pohrebného ústavu Lux a Pletichov šéf)
* Jaroslav Marvan (otec zvedené dievčatá ženíchom)
* Čenek Šlégl (ženích, zvodca dievčaťa)
* Karel Nemec (strážnik)
* Jan Richter ( inšpektor dráh Jahn)
* Martin Frič ( úradník na riaditeľstve dráh)
* Theodor Pištěk (vrchná železničná rada Klapka)
* Lída Baarová (pani Rozmarová)
* Ferry Seidl ( pokladník na riaditeľstve dráh)
* Emil Dlesk (otec dievčaťa zvedené vo vlaku)

Autorský tím
------------

* Námet: Vlasta Burian, Jiří Dréman (hra „Zrážka vlakov"), Emil Artur Longen (hra „Už moju milú"),
* Scenár: Václav Wasserman
* Réžia: Karel Lamač
* Kamera: Otto Heller, Jan Stallich
* Hudba: Eman Fiala
* Výroba: Elektafilm

Technické údaje
---------------

* Rok výroby: 1932
* Premiéra: 10. júna 1932
* Zvuk: zvukový
* Farba: čiernobiely
* Dĺžka: 88 minút
* Druh filmu: komédia
* Krajina pôvodu: Československo
* Jazyk: český
* Natočené: v ateliéri
* Spoločnosť:ELEKTAFILM
* Štúdio AB Barrandov

Odkazy
------

### Literatúra

* Jaroslav Brož, Myrtil Frída : *História československého filmu v obrazoch 1930 - 1945*, Orbis, Praha, 1966, str. 22, 70, 245, foto 29
* 

### Externé odkazy

* Funebrák ve Filmovém přehledu
* *Funebrák* v Kinoboxe
* *Funebrák* v Česko-Slovenskej filmovej databáze
* *Funebrák* v Internet Movie Database (po anglicky)


|  |  |
| --- | --- |
| Portal | Filmový portál |

1. ↑  AZET.SK. *Funebrák | 1932 | TV Program* [online]. aktuality.sk, [cit. 2024-01-11]. Dostupné online.